# Urang Cino Han

Urang Cino Han
汉族/漢族
汉人/漢人| Total populasi |
| --- |
| **Labiah kurang 1,3 milyar** |
| Kawasan jo populasi nan signifikan |
|  Cino daratan 1.268.375.111  Makau 663.400  Hong Kong 6.723.786  Taiwan 23.575.365 |
| Cino parantauan (dek katurunan) |
|  Thailand | 9.392.987 |
|  Malaysia | 6.650.009 |
|  Amerika Sarikat | 3.795.007 |
|  Indonesia | 2.833.134 |
|  Singapura | 2.547.000 |
|  Myanmar | 1.638.000 |
|  Kanada | 1.469.000 |
|  Filipina | 1.350.000 |
|  Australia | 1.214.000 |
|  Rusia | 998.000 |
|  Vietnam | 823.000 |
|  Japang | 731.000 |
|  Parancih | 700.000 |
|  Venezuela | 450.000 |
|  Imperium Baritania Rayo | 433.000 |
|  Peru | 375.954 |
|  Afrika Salatan | 350.000 |
|  Itali | 334.000 |
|  Jerman | 212.000 |
|  Korea Salatan | 210.000 |
|  Kamboja | 210.000 |
|  Laos | 186.000 |
|  Spanyol | 172.000 |
|  Selandia Baru | 171.000 |
|  Brasil | 152.000 |
|  Balando | 145.000 |
|  Panama | 135.000 |
|  Meksiko | 70.000 |
|  Kosta Rika | 19.000 |
|  Republik Irlandia | 11.000 |
| Bahaso |
| Cino |
| Agamo |
| Sabagian gadang indak baragamo, Mahayana, kapicayoan tradisional Cino (tamasuak Taoisme, panyambahan laluhua, Konghucu, jo lain-lain), sarato minoritas mamaluak Kristen jo agamo-agamo lain. |
| Kalompok etnis takaik |
| Urang Sino-Tibetan |
| Catatan kaki |
| Babarapo sumber marujuak urang Cino Han lansuang sabagai "Cino" atau mangalompokannyo jo urang-urang Sino-Tibetan. |

**Urang Cino Han**, Hanzu, atau **urang Han**, (UK /hæn/; US /haːn/; (Cino) or (Cino)), adolah suatu kalompok etnis jo bangso Asia Timua nan marupoan panduduak asali Cino. Kalompok etnis iko adalah nan tagadang di dunia, mancapai labiah kurang 18% dari populasi dunia. Dipakiroan kini lai ado 1,3 milyar urang Cino Han, nan sabagian gadang tingga di Cino Daratan (kiro-kiro 91,6% dari populasinyo). Di Taiwan, urang Cino Han mambantuak 95% dari populasinyo. Urang bakaturunan Cino Han mancapai sakita 75% dari total populasi Singapura.

Urang Cino Han mangaku baso asa niniak muyangnyo iolah dari *Huaxia*, suatu pasakutuan kalompok suku-suku patani nan iduik manatap di pasisia Sungai Kuniang (*Huang He*). Istilah *Huaxia* bapakai untuak manggambaan pasakutuan suku-suku patani Hua jo Xia pado maso Neolitikum nan manatap di Dataran Tangah, yaitu sakita bagian tangah jo ilia dari aliaran Sungai Kuniang di utara Cino. Kaduo suku itulah nan diakui sabagai niniak muyang dari urang Cino Han moderen nan kudian maasiakan kabudayaan Cino. Salain itu, istilah *Huaxia* (arati harafiah: "urang Xia nan beradab") bapakai sacaro kusuih untuak manyabuik kalompok-kalompok etnis nan dianggap beradab, untuak mambedoan jo kalompok-kalompok lain nan dianggap urang barbar nan bamukim di sakitanyo.

Dinasti Han dianggap sabagai salah satu era gadang partamo dalam sajarah Cino, dek karano manjadian Cino sabagai kakuatan regional utamo di Asia Timur jo banyak mampangaruahi nagara-nagara tatanggonyo, bahkan sampai manyaingi Kakaisaran Romawi dalam ukuaran populasi jo laweh geografisnyo. Gensi jo kaunggualan Dinasti Han mampangaruahi banyak kalompok *Huaxia* kuno untuak muloi manyabuik dirinyo surang sabagai "Urang Han". Urang-urang Cino Han sajak itu manjadian namo dinasti iko sabagai namo etnisnyo, sarato uruf nan inyo pakai dinamoan juo "uruf Han".

## Rujuakan